**Ivan Reitman** (1946–2022) var en kanadisk filmskaper kjent for filmer som *Deltagjengen*, *Rekrutter på ville veier, Ghostbusters, Førskolepurk, Dave* og *6 dager 7 netter.* Han befattet seg hovedsakelig med filmkomedier.

Bakgrunn
--------

Reitman ble født i Komárno i Slovakia (den gang Tsjekkoslovakia) som sønn av Klara (Raab) og Ladislav "Leslie" Reitman. Begge foreldrene var jødiske og hans far var med i motstandsbevegelsen under krigen. Familien bestemte seg for å forlate landet etter den kommunistiske maktovertakelsen og de kom til Canada som flyktninger i 1950.

Karriere
--------

I 1969 fullførte Reitman en bachelor i musikk ved McMaster University. Under utdannelsen produserte og regisserte han flere kortfilmer.

Hans første jobb som produsent var for den kanadiske tv-stasjonen CITY-DT, hvor han ble i ett år. 

Han regidebuterte i 1971 med den relativt ukjente filmen *Foxy Lady.* Deretter hadde han regi på lavbudsjettfilmen *Cannibal Girls* (1973). I midten av 1970-årene innledet han et samarbeid med David Cronenberg og var produsent på to av hans filmer; *Shivers* (1975) og *Rabid* (1977). Deretter produserte han thrilleren *Death Weekend* (1976) og den kjente campus-komedien *Deltagjengen* (1978). I 1979 regisserte han den kanadiske komedien *Meatballs*, som ble den største publikumssuksessen i Canada til da. Deretter regisserte han en lang rekke amerikanske filmer som *Rekrutter på ville veier* (1981), *Ghostbusters* (1984), *Lovens ørner* (1986), *Tvillinger* (1988), *Ghostbusters II* (1989), *Førskolepurk* (1990), *Dave* (1993), *Junior* (1994), *Fathers' Day* (1997), *6 dager 7 netter* (1998), *Evolution* (2001), *My Super Ex-Girlfriend* (2006), *No Strings Attached* (2011) og *Draft Day* (2014), som ble hans siste film som regissør.

Han har i tillegg vært produsent på flere filmer, deriblant *Deltagjengen* (1978), *Stopp! Ellers skyter mamma!* (1992), *Space Jam* (1996), *Howard Sterns edle deler* (1997), *Up in the Air* (2009), *Chloe* (2009), *Hitchcock* (2012), nyinnspillingen av *Ghostbusters* (2016) og filmversjonen av *Baywatch* (2017). Han har også vært executive producer på en rekke filmer, deriblant familiekomedien *Beethoven* (1992) og dens oppfølger.

Reitman har i mindre grad jobbet med TV, men var involvert i den kortlivede serien *Delta House* (1979), samt noen animasjonsserier og TV-filmer. 

Det kan også nevnes at han i 1973 var regissør og produsent for scenemusikalen *Spellbound* som ble satt opp på Royal Alexandra Theatre. Året etter ble stykket satt opp Broadway under tittelen *The Magic Show*.

I 1998 grunnla han filmselskapet The Montecito Picture Company sammen med Tom Pollock.

Priser
------

Han har vunnet flere filmpriser, deriblant tre priser ved Genie Awards og i 2009 fikk han æresprisen ved Festival de Cine de Sitges.

I 1997 ble han beæret med en stjerne på Hollywood Walk of Fame og i 2009 ble han utnevnt til Order of Canada.

Privatliv
---------

Reitman ble gift i 1976 med fransk-kanadiske Geneviève Robert. De fikk tre barn, deriblant filmskaper Jason Reitman og skuespiller Catherine Reitman.

Referanser
----------

1. ↑   Munzinger Personen, Munzinger IBA 00000022488, besøkt 9. oktober 2017[Hentet fra Wikidata]
2. ↑   Internet Broadway Database, Internet Broadway Database person-id 15966, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6pc5qmg, besøkt 9. oktober 2017[Hentet fra Wikidata]
4. ↑   www.lemonde.fr[Hentet fra Wikidata]
5. 1 2 3   apnews.com[Hentet fra Wikidata]
6. ↑   fr.findagrave.com[Hentet fra Wikidata]
7. ↑   «Mr. Ivan Reitman»[Hentet fra Wikidata]
8. ↑  «Director Shows His ‘Stripes’». *The Forward* **(engelsk)**. 14. november 2007. Besøkt 11. august 2022.
9. 1 2  «Ivan Reitman, producer, 'Ghostbusters' director, dies at 75». *AP NEWS* **(engelsk)**. 14. februar 2022. Besøkt 11. august 2022.
10. ↑  *Variety 1973-12-19: Vol 273 Iss 6* **(English)**. 19. desember 1973.
11. ↑  «The Magic Show – Broadway Show – Musical | IBDB». *www.ibdb.com*. Besøkt 11. august 2022.
12. ↑  Madigan, Nick; Madigan, Nick (17. februar 1998). «PFE adds to stable». *Variety* **(engelsk)**. Besøkt 11. august 2022.
13. ↑  «Ivan Reitman». *IMDb*. Besøkt 11. august 2022.
14. ↑  Chad (25. oktober 2019). «Ivan Reitman». *Hollywood Walk of Fame* **(engelsk)**. Besøkt 11. august 2022.
15. ↑  General, Office of the Secretary to the Governor. «Mr. Ivan Reitman». *The Governor General of Canada*. Besøkt 11. august 2022.
16. ↑  161385360554578 (14. februar 2022). «Who is Ivan Reitman's wife, Geneviève Robert?». *The US Sun* **(engelsk)**. Besøkt 11. august 2022.
17. ↑  «Meet Ivan Reitman's wife and children as Ghostbusters director dies at 75». *The Focus* **(engelsk)**. 14. februar 2022. Arkivert fra originalen 11. august 2022. Besøkt 11. august 2022.

Eksterne lenker
---------------

* (en) Ivan Reitman på Internet Movie Database Rediger på Wikidata

* (sv) Ivan Reitman i Svensk Filmdatabas Rediger på Wikidata

* (da) Ivan Reitman på Filmdatabasen Rediger på Wikidata

* (da) Ivan Reitman på Scope Rediger på Wikidata

* (fr) Ivan Reitman på Allociné Rediger på Wikidata

* (en) Ivan Reitman på AllMovie Rediger på Wikidata

* (en) Ivan Reitman hos Rotten Tomatoes Rediger på Wikidata

* (en) Ivan Reitman hos The Movie Database Rediger på Wikidata

* (en) Ivan Reitman hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Canadian Encyclopedia **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** ICCU **·** BNE **·** CiNii **·** BBC Things **·** Munzinger (iba) **·** MusicBrainz **·** Discogs
 |